stanford-oval/wikipedia huggingface dataset:
הפארק הלאומי שננדואה
תיירות > פעילויות

סיורים רגליים – יש בפארק מעל ל-800 קילומטרים של שבילי הליכה, בהם כ-160 קילומטרים של שביל האפלצ'ים.
לינה בשטח – הפארק מאפשר לינה בשטח בן 793.2 קילומטרים רבועים. נדרש קבלת רישיון והקפדה על הכלל "לא להשאיר עקבות", הכולל איסור על הדלקת מדורות ודרישה לקבור צואה. כמו כן יש להיזהר מבעלי החיים בפארק, בייחוד דובים ונחשים ארסיים, ולהקפיד על אריזת מזון באריזות חסינות דובים.
סיורים מודרכים – שומרי הפארק עורכים סיורים מודרכים, ובהם הם מסבירים על ההיסטוריה, הטבע ובעלי החיים. סיור מיוחד יוצא למחנה רפידן, בית הקיץ המשוחזר של הנשיא הרברט הובר.
דיג – הפארק הלאומי שננדואה כולל למעלה מ-70 פלגי הרים שבהם חיים למעלה מ-41 מיני דגים, בעיקר טרוטת ברוק. הזדמנויות לדיג קיימות בשפע אך הן דורשות רישיון מתאים והקפדה על כללים על מנת לשמר ולהגן על משאבי הדגים.
צפייה בכוכבים – אומנם השמיים בפארק הלאומי שננדואה אינם חשוכים כמו בחלק מהפארקים במערב או בצפון, אבל הריחוק היחסי מיישובים גדולים והגובה מאפשרים איכות צפייה בכוכבים בין הטובות במזרח ארצות הברית.
צפייה בבעלי חיים – המטיילים יכולים לצפות בבעלי החיים הגדולים החיים בפארק, הדובים והאיילים, אם כי הם מתבקשים לשמור מהם מרחק.
מפלים – חלק מהשבילים מובילים למפלי המים הרבים שבתחומי הפארק.
קניון וייטאוק
מפלי נהר רוז
מפלי נהר סאות
מפלי ג'ונס ראן
הצלת החודש בפרמייר ליג

| --- | --- |

 מדינה:  אנגליה אנגליה
 הגוף המעניק:  פרמייר ליג
 תקופת הפרס:  2022–הווה
 
ניק פופ הוא השחקן הראשון שזכה בפרס.
הצלת החודש בפרמייר ליג (באנגלית: Premier League Save of the Month) הוא פרס שמעניקה התאחדות הפרמייר ליג לשוער שנחשב כמי שעשה את ההצלה הטובה ביותר בפרמייר ליג בכל חודש של העונה מאוגוסט עד אפריל.
הפרס הוצג לראשונה בעונת 2022/23 והוא ידוע גם בשמו הממומן "הצלת החודש של קסטרול". באוגוסט 2022 הוענק לראשונה הפרס, כאשר ניק פופ מניוקאסל יונייטד זכה בו.
שוער ארסנל, דויד ראיה הוא המחזיק הנוכחי בפרס, שזכה בתואר נכון לאוגוסט 2024.
זכיות

| --- | --- |
שחקן (X): שם השחקן ומספר הפעמים שהוא זכה בפרס באותו שלב (אם יותר מאחת)
אוֹתִיוֹת מוטות: הקבוצה שאירחה את המשחק
זכיות > זכיות לפי חודש

| חודש | שנה | מדינה | שחקן | קבוצה | תוצאה | יריבים | תאריך | מקור |
| --- | --- | --- | --- | --- | --- | --- | --- | --- |
עונת 2022/23 בפרמייר ליג
| אוגוסט | 2022.1 2022 | אנגליה אנגליה | ניק פופ | ניוקאסל יונייטד | 0–0 | ברייטון והוב אלביון | 13 באוגוסט 2022 |  |
| ספטמבר | 2022.2 2022 | אנגליה אנגליה | ג'ורדן פיקפורד | אברטון | 0–0 | ליברפול | 3 בספטמבר 2022 |  |
| אוקטובר | 2022.3 2022 | ספרד ספרד | קפה אריסבלאגה | צ'לסי | 2–0 | אסטון וילה | 16 באוקטובר 2022 |  |
| נובמבר/דצמבר | 2022.4 2022 | אירלנד אירלנד | גווין בזונו | סאות'המפטון | 1–3 | ליברפול | 12 בנובמבר 2022 |  |
| ינואר | 2023.1 2023 | אנגליה אנגליה | ניק פופ (2) | ניוקאסל יונייטד | 0–0 | קריסטל פאלאס | 21 בינואר 2023 |  |
| פברואר | 2023.2 2023 | ספרד ספרד | דויד דה חאה | מנצ'סטר יונייטד | 3–0 | לסטר סיטי | 19 בפברואר 2023 |  |
| מרץ | 2023.3 2023 | אנגליה אנגליה | ארון רמסדייל | ארסנל | 3–2 | בורנמות' | 4 במרץ 2023 |  |
| אפריל | 2023.4 2023 | אנגליה אנגליה | ארון רמסדייל (2) | ארסנל | 2–2 | ליברפול | 9 באפריל 2023 |  |
עונת 2023/24 בפרמייר ליג
| אוגוסט | 2023.5 2023 | ברזיל ברזיל | אליסון בקר | ליברפול | 2–1 | ניוקאסל יונייטד | 27 באוגוסט 2023 |  |
| ספטמבר | 2023.6 2023 | ספרד ספרד | רוברט סאנצ'ס | צ'לסי | 0–1 | אסטון וילה | 24 בספטמבר 2023 |  |
| אוקטובר | 2023.7 2023 | צרפת צרפת | אלפונס אראולה | וסטהאם יונייטד | 1–4 | אסטון וילה | 22 באוקטובר 2023 |  |
| נובמבר | 2023.8 2023 | בלגיה בלגיה | תומאס קמינסקי | לוטון טאון | 2–1 | קריסטל פאלאס | 25 בנובמבר 2023 |  |
| דצמבר | 2023.9 2023 | אנגליה אנגליה | ווס פודארינגהאם | שפילד יונייטד | 0–2 | ליברפול | 6 בדצמבר 2023 |  |
| ינואר | 2024.1 2024 | אנגליה אנגליה | ג'ורדן פיקפורד (2) | אברטון | 0–0 | פולהאם | 30 בינואר 2024 |  |
| פברואר | 2024.2 2024 | הולנד הולנד | מארק פלקן | ברנטפורד | 2–0 | וולברהמפטון וונדררס | 10 בפברואר 2024 |  |
| מרץ | 2024.3 2024 | בלגיה בלגיה | מאטס סלס | נוטינגהאם פורסט | 0–1 | ליברפול | 2 במרץ 2024 |  |
| אפריל | 2024.4 2024 | קמרון קמרון | אנדרה אוננה | מנצ'סטר יונייטד | 1–1 | ברנלי | 27 באפריל 2024 |  |
עונת 2024/25 בפרמייר ליג
| אוגוסט | 2024.5 2024 | ספרד ספרד | דויד ראיה | ארסנל | 2–0 | אסטון וילה | 24 באוגוסט 2024 |  |
זכיות > שחקנים שזכו מספר פעמים

נכון לאוגוסט 2024
| שחקן | זכיות |
| --- | --- |
אנגליה ארון רמסדייל: 2
אנגליה ניק פופ: 2
אנגליה ג'ורדן פיקפורד: 2
זכיות > זכיות לפי מועדון

נכון לאוגוסט 2024
| מועדון | שחקנים | סה"כ |
| --- | --- | --- |
| ארסנל | 2 | 3 |
מנצ'סטר יונייטד: 2
צ'לסי: 2
| אברטון | 1 | 2 |
| ניוקאסל יונייטד | 1 | 2 |
ברנטפורד: 1
וסטהאם יונייטד: 1
לוטון טאון: 1
ליברפול: 1
נוטינגהאם פורסט: 1
סאות'המפטון: 1
שפילד יונייטד: 1
זכיות > זכיות לפי מדינה

נכון לאוגוסט 2024
| מדינה | שחקנים | סה"כ |
| --- | --- | --- |
| אנגליה אנגליה | 4 | 7 |
ספרד ספרד: 4
בלגיה בלגיה: 2
אירלנד אירלנד: 1
ברזיל ברזיל: 1
הולנד הולנד: 1
צרפת צרפת: 1
קמרון קמרון: 1
ראו גם

מאמן החודש בפרמייר ליג
שער החודש בפרמייר ליג
הערות שוליים

1 2  Pope joy at Castrol Save of the Month award win, Premier League, ‏16 בספטמבר 2022 (באנגלית)
↑  התוצאה של קבוצת השחקן רשומה ראשונה.
↑  Pickford claims Castrol Save of the Month award, Premier League, ‏30 בספטמבר 2022 (באנגלית)
↑  Kepa claims October 2022 Castrol Save of the Month award, Premier League, ‏11 בנובמבר 2022 (באנגלית)
↑  הפרס הוענק להצלה הכי יפה מהמשחקים של חודשים נובמבר ודצמבר יחד עקב המונדיאל.
↑  Bazunu claims November/December 2022 Castrol Save of the Month award, Premier League, ‏13 בינואר 2023 (באנגלית)
↑  Pope claims January 2023 Castrol Save of the Month award, Premier League, ‏3 בפברואר 2023 (באנגלית)
↑  De Gea claims February Castrol Save of the Month award, Premier League, ‏10 במרץ 2023 (באנגלית)
↑  Ramsdale claims March Castrol Save of the Month award, Premier League, ‏31 במרץ 2023 (באנגלית)
↑  Ramsdale claims back-to-back Castrol Save of the Month awards, Premier League, ‏12 במאי 2023 (באנגלית)
↑  Alisson ranks Castrol Save of the Month winner among his best, Premier League, ‏15 בספטמבר 2023 (באנגלית)
↑  Sanchez claims Castrol Save of the Month award, Premier League, ‏13 באוקטובר 2023 (באנגלית)
↑  Areola claims Castrol Save of the Month award, Premier League, ‏10 בנובמבר 2023 (באנגלית)
ולדימיר רסקטוב

ולדימיר סרגייביץ' רסקטוב (ברוסית: Владимир Сергеевич Раскатов;‏ 23 באוקטובר 1957 - 11 בינואר 2014). היה שחיין יהודי מאוקראינה שייצג את ברית המועצות. אלוף ברית המועצות, שיאן אירופה במשחה ל-400 מטר חופשי, זוכה מדליות כסף (שליחים 4x200 מטר חופשי) וארד (400 מטר חופשי) במשחקים האולימפיים (מונטריאול 1976).
קורות חיים

רסקטוב נולד בזפוריז'יה אוקראינה לאמא יהודייה תמרה ויקטורובנה פדייבה.
באולימפיאדת מונטריאול (1976) זכה רסקטוב בשתי מדליות, כסף וארד. מדליית כסף, במשחה שליחים 4x200 מטר חופשי ביחד עם אנדריי בוגדנוב, סרגיי קופליאקוב ואנדריי קרילוב בשיא אירופה חדש של 7:27.97 דקות, אחרי ארצות הברית שקבעה שיא עולם חדש של 7:23.22 דקות ולפני בריטניה (7:32.11 דקות). הוא שחה ראשון וקבע שיא אישי חדש של 1:52.69 דקות. בשלב המוקדמות הוא שחה שלישי וקבע ב"זינוק שליחים" תוצאה של 1:52.10 דקות. מדליית ארד, במשחה ל-400 מטר חופשי בשיא אירופה חדש של 3:55.76 דקות, אחרי בריאן גודל שקבע שיא עולם חדש של 3:51.93 דקות וטים שו (3:52.54 דקות), שניהם מארצות הברית. בשלב המוקדמות הוא קבע שיא אולימפי ושיא אירופה חדש של 3:57.56 דקות. השיא האולימפי החזיק מעמד כ-15 דקות ונשבר על ידי טים שו ואחר כך נשבר על ידי בריאן גודל.
באליפות אירופה בשחייה שנערכה בינקפינג, שוודיה באוגוסט 1977 זכה רסקטוב במדליית זהב במשחה שליחים 4x200 מטר חופשי (7:28.21 דקות) לפני מערב גרמניה (7:33.28 דקות) ומזרח גרמניה (7:36.94 דקות). נוסף לכך, הוא הגיע רק לשלב חצי הגמר במשחה ל-400 מטר חופשי.
חייו האישיים

בשנות ה-80 עבר רסקטוב להתגורר בקישינב, מולדובה ושם עבד כמאמן שחייה. הוא היה נשוי ואב לבת שעברה להתגורר בווינה, אוסטריה. בדצמבר 2013 לקה באירוע מוחי חמור, ונפטר ב-11 בינואר 2014. אחיו אנדריי רסקטוב אף הוא שחיין מצטיין, מתגורר כיום בבאר שבע ומאמן שחייה בלהבים.
תארים והישגים > אליפות ברית המועצות

- 400 מטר חופשי, 3:58.02 דקות (1976)
- 400 מטר חופשי, 3:57.8 דקות (1977)
- 200 מטר חופשי, 1:54.1 דקות (1977)
- 400 מטר חופשי, 3:57.22 דקות (1978)
שיאיו האישיים

משחה ל-200 מטר חופשי: 1:52.69 דקות (1976)
משחה ל-400 מטר חופשי: 3:55.76 דקות (1976)
הערות שוליים

↑  אליפות ברית המועצות בשחייה 1976 (ברוסית)
↑  אליפות ברית המועצות בשחייה 1977 (ברוסית)
↑  אליפות ברית המועצות בשחייה 1978 (ברוסית)
ולדימיר קירילוביץ', הנסיך הגדול של רוסיה

ולדימיר קירילוביץ', הנסיך הגדול של רוסיה (ברוסית: Влади́мир Кири́ллович Рома́нов ‏30 באוגוסט 1917 פורבו - 21 באפריל 1992 מיאמי), היה בנו של קיריל ולדימירוביץ', הנסיך הגדול של רוסיה והטוען לראשות בית רומנוב.
ביוגרפיה > בצעירותו

ולדימיר נולד ב-30 באוגוסט 1917 בפינלנד, לשם ברחה משפחתו לאחר המהפכה הרוסית, לקיריל ולדימירוביץ', הנסיך הגדול של רוסיה ולויקטוריה מליטה, נסיכת אדינבורו וסקסה-קובורג-גותה, בתם של אלפרד, דוכס אדינבורו וסקסה-קובורג-גותה - בנה של ויקטוריה, מלכת הממלכה המאוחדת ומריה אלכסנדרובנה, הנסיכה הגדולה של רוסיה - בתו של אלכסנדר השני, קיסר רוסיה. בני המשפחה התגוררו בפינלנד בתנאים קשים עד לשנת 1920, ולאחר מכן עברה המשפחה לקובורג שבגרמניה.
ב-8 באוגוסט 1922 הכריז אביו קיריל על היותו עוצר הכתר הרוסי, וב-31 באוגוסט 1924 הכתיר את עצמו כקיסר האימפריה הרוסית, וולדימיר קיבל את התואר "צארביץ'". בשנת 1930 עברו בני המשפחה לסן-בריאק-סור-מר בצרפת, שם הקים אביו את חצרו. בשנות ה-30 למד ולדימיר באוניברסיטת לונדון, ועבד בחווה בלינקולנשייר. לאחר מכן חזר ולדימיר לצרפת, וקנה חווה בברטאן.
ביוגרפיה > ראש המשפחה ומלחמת העולם השנייה

בשנת 1938 מת אביו קיריל ולדימירוביץ', הנסיך הגדול של רוסיה, וולדימיר נהיה ראש בית רומנוב. באותה שנה עלתה הצעה שוולדימיר יהיה העוצר של אוקראינה, אולם הוא סירב ואמר שאין בכוונתו לפרק את האימפריה.
ב-26 ביוני 1941, זמן קצר לאחר תחילת מבצע ברברוסה, פרסם ולדימיר את ההצהרה הזאת: "בשעה קשה זו, כשגרמניה וכמעט כל אומות אירופה הכריזו על מסע-צלב נגד הקומוניזם והבולשביזם, ששעבד ודכא את העם הרוסי במשך עשרים וארבע שנים, אני פונה אל כל הבנים הנאמנים של מולדתנו באמצעות הקריאה הזו: תעשו מה שאתם יכולים, כמיטב יכולתכם, להוריד את המשטר הבולשביקי ולשחרר את מולדתנו מעול הקומוניזם הנורא". אולם בשנת 1942 הועברו ולדימיר ופמלייתו למחנה הריכוז קומפיין, לאחר שסירב להנפיק כרוז הקורא למהגרים הרוסים לתמוך במלחמת גרמניה הנאצית נגד ברית המועצות.
בשנת 1944 העביר הורמאכט את המשפחה לפריז, ולאחר מכן הועברו לגרמניה, שם התגוררו בטירת אחותו הבכורה מריה קירילובנה באמורבאך, בוואריה עד לשנת 1945. לאחר תבוסת גרמניה חשש ולדימיר כי ייתפס על ידי הסובייטים ומשום כך ניסה לחצות את הגבול, אך ליכטנשטיין ושווייץ לא נתנו לו אשרת יציאה, ולכן נשאר באוסטריה, שם התגורר באזור הכיבוש האמריקני. בהמשך דודתו של ולדימיר - ביאטריס, נסיכת אדינבורו וסקסה-קובורג-גותה, השיגה לו אשרה ספרדית, והוא עבר להתגורר איתה בסנלוקאר דה ברמידה.
ביוגרפיה > נישואיו וחייו לאחר המלחמה

ב-13 באוגוסט 1948 התחתן ולדימיר עם לאונידה גאורגייבנה, הנסיכה הגדולה של רוסיה, בתו של גאורגי בגרטיון, נסיך מוחראני. אולם חוקיות הנישואים הוטלה בספק, משום שחוקי הירושה קובעים שמי שנולד מנישואים של חבר בית המלוכה עם מי שאינו חבר בבית מלוכה כלשהו (נישואים מורגנטיים) - אינו יכול לרשת את הכתר. לדעת המתנגדים, נישואי ולדימיר עם לאונידה אינם עומדים בכללים, מכיוון שהיא לא הייתה נסיכה, אלא רק מצאצאי משפחת המלוכה של גאורגיה, שכבר אינה בשלטון מאז המאה ה-16.
בשנת 1952 קרא ולדימיר למעצמות המערב להילחם נגד ברית המועצות, וב-13 בדצמבר 1953 נולדה בתו היחידה מריה ולדימירובנה, הנסיכה הגדולה של רוסיה. ב-23 בדצמבר 1969 הכריז ולדימיר כי בתו היא יורשתו החוקית. לכך היו התנגדויות רבות בעיקר מהצד הגברי של המשפחה, ושאלת יורש העצר נשארת פתוחה. המתמודד העיקרי מול מריה היה ניקולאי רומנוביץ' רומנוב, אך כאמור המחלוקת עודנה עומדת. מריה טוענת לזכותה החוקית לכתר, והיא דורשת מכל בני משפחת האצולה לכבד זאת.
בנובמבר 1991 ביקר ולדימיר ברוסיה, ואף הוזמן לבקר בסנקט פטרבורג על ידי ראש העיר אנטולי סובצ'ק. ב-21 באפריל 1992 מת ולדימיר במיאמי מהתקף לב, בעת מפגש של בנקאים ומשקיעים דוברי ספרדית. גופתו של ולדימיר הוחזרה לרוסיה, שם נקברה בטקס ממלכתי בקתדרלת פטרופבלובסקיה, מבצר פטרופבלובסקיה, סנקט פטרבורג.
הערות שוליים

↑  כתבה בניו יורק טיימס
| --- | --- |
בקרת זהויות :  BnF: cb161958473 (data)  GND: 138689202  ISNI: 0000 0001 2213 3734  LCCN: n92068395  SNAC: w6br8tbz  SUDOC: 14839051X  VIAF: 90951815   WorldCat (עם VIAF): 90951815
ולדמר רוזלר

| --- | --- |

 לידה:  21 באפריל 1882 שטריסן, הרפובליקה הפדרלית של גרמניה 
 התאבד:  14 בספטמבר 1916 (בגיל 34) Orzysz, הרפובליקה הפדרלית של גרמניה 
 מקום לימודים:  האקדמיה לאמנות של קניגסברג 
 תחום יצירה:  ציור 
 זרם באמנות:  אימפרסיוניזם 
 בן או בת זוג:  Oda Hardt-Rösler 
 צאצאים:  Louise Rösler 
 
ולדמר רוזלר (בגרמנית: Waldemar Rösler‏; 21 באפריל 1882 – 14 בדצמבר 1916) היה צייר נוף גרמני, חבר הזצסיון הברלינאי.
קורות חייו

ולדמר רוזלר נולד בשטריסן ליד דרזדן לאב צלם. בילדותו עברה המשפחה לקוניגסברג. בשנים 1896 עד 1904 הוא למד באקדמיה לאמנות קניגסברג, שם גם הכיר את אשתו לעתיד. מוריו היו מקס שמידט, אמיל ניידה ולודוויג דטמן, והפך לתלמיד בכיתת המאסטר שלהם.
בשנת 1905 הציג את תערוכתו הראשונה בזצסיון הברלינאי. לאחר מכן שהה זמן ארוך יותר בגוט שילדק, בין אוסטרודה להוהנשטיין, מקום הולדתה של כלתו אודה הרדט, לה נישא בשנת 1906. בני הזוג התיישבו בגרוס-ליכטרפלדה ליד ברלין. בשנת 1907 אודה ילדה את התאומות לואיז ופריץ (שנהרגו בשנת 1943).
מקס ליברמן התוודע אליו בתערוכה ה-15 של הזצסיון הברלינאי ב-1908. מקס בקמן ותיאו פון ברוקהוזן הפכו לחברים שלו. בשנה שלאחר מכן הוא הפך לחבר בזצסיון. בשנת 1911, לאחר התפטרותו של מקס ליברמן, הוא נבחר לדירקטוריון של הזצסיון על פי הצעתו של בקמן.
לאחר פרוץ המלחמה העולמית הראשונה בשנת 1914 הוא גויס ונשלח לחזית המערבית בבלגיה וקודם לדרגת סגן בשנת 1915 ולחם בחזית. לאחר מכן הוא הוצב בממשל הכיבוש בבריסל.
בגלל מצבו הפיזי והנפשי הלקוי, הוא הועבר לאזור האימונים הצבאי במזרח פרוסיה בשנת 1916, שם התאבד ב־14 בדצמבר 1916. הוא נקבר ליד קברה של משפחת אשתו הרדט.
ולדמר רוזלר היה חבר באיגוד האמנים הגרמני. עבודתו נחשבה "מנוונת" בתקופת הנאצים.
המוזיאון לאמנות ארנשופ הקדיש לרוזלר תערוכה מקיפה בשנת 2016/2017 תחת הכותרת "ולדמר רוזלר (1882–1916).
הערות שוליים

↑  Helmut R. Leppien: Eine Künstlerfamilie – drei Generationen: Waldemar Rösler, Oda Hardt-Rösler, Walter Kröhnke, Louise Rösler, Anka Kröhnke. Hamburg 1988.
↑  Deutscher Künstlerbund e.V. – Mitglieder seit 1903, web.archive.org, ‏2016-03-04
| --- | --- |
בקרת זהויות :  BnF: cb13736086d (data)  GND: 118602039  ISNI: 0000 0000 6677 8211  LCCN: n83140210  NTA: 080439594  RKD: 68304  SUDOC: 066887917  ULAN: 500013691  VIAF: 57407419   WorldCat (עם VIAF): 57407419
זירקוניום דו-חמצני

| --- | --- |

מבנה גביש זירקוניום דו-חמצני. יוני זירקוניום בלבן, יוני חמצן באדום
 שם סיסטמטי:  Zirconium dioxide
 שמות נוספים:  זירקוניה
 כתיב כימי:  O₂Zr 
 מסה מולרית:  123.218 גרם/מול
 מראה:  אבקה לבנה
 מספר CAS:  1314-23-4
 צפיפות:  5.68 גרם/סמ"ק
 מצב צבירה:  מוצק
 מסיסות:  לא מסיס
 טמפרטורת היתוך:  2,715 °C   2988.15 K
 טמפרטורת רתיחה:  4,300 °C   4573.15 K
 מקדם שבירה:  2.13
 אנתלפיית התהוות סטנדרטית:  1080- קילוג'ול למול
 אנטרופיה מולרית תקנית:  50.3 ג'ול למול למעלה
 
זירקוניום דו-חמצני הנקרא גם זירקוניה הוא תחמוצת של היסוד זירקוניום בעל הנוסחה ZrO2 החומר נמצא כגביש מונוקליני. מסממים דוגמת תחמוצות מגנזיום, סידן, איטריום או צריום מייצבים צורה קובית של הגביש המשמשת כאבן חן ובפרט כתחליף ליהלום.
מבנה

זירקוניום דו-חמצני נמצא במבנה מונוקליני עד 1170°C טטרגונלי בין 1170°C ל 2370°C ומבנה קובי בטמפרטורה שמעל 2370°C כלומר מגמה של עלייה בסימטריה עם הטמפרטורה. בניגוד לטיטניום דו-חמצני TiO2 בו יון הטיטניום תמיד בקואורדינציה 6 בזירקוניה מונוקלינית יון המתכת נמצא בקואורדינציה 7 - ההבדל מיוחס לרדיוס הגדול יותר של יון הזירקוניום בהשוואה ליון הטיטניום.
כימיה

זירקוניה אינה פעילה כימית, מגיבה באיטיות עם חומצה פלואורית וחומצה גופרתית. בחימום עם פחמן מתקבל קרביד. בחימום עם פחמן וגז כלור מתקבל זירקוניום ארבע כלורי
ZrO_{2}+2Cl_{2}+2C\rightarrow ZrCl_{4}+2CO
שימושים

השימוש העיקרי בזירקוניום דו-חמצני הוא בחומרים קרמיים למשל ברפואת שיניים וכן כציפוי על טיטניום דו-חמצני וכחומר קרמי לטמפטורות גבוהות (רפרקטורי).
זירקוניום מונופוספיד

| --- | --- |
 מסה מולרית:  122.198 גרם/מול
 מצב צבירה:  מוצק
 
זירקוניום מונופוספיד היא תרכובת אי-אורגנית בינארית המורכבת מזירקוניום ומזרחן, שהנוסחה הכימית שלה היא  {\ce {ZrP}}.
הכנה

ניתן להכין זירקוניום מונופוספיד על ידי תגובה ישירה של אבקות זירקוניום עם זרחן אדום:
{\ce {4Zr + P_4 -> 4ZrP}}
תכונות פיזיקליות

לצורת α של זירקוניום מונופוספיד יש מבנה גבישי של NaCl. המבנה בצורת β הוא הקסאגונלי. צורת ה-α היא מוליך-על אם מקורר מתחת ל-5K.
הערות שוליים

↑  American Elements, Zirconium Phosphide, American Elements (באנגלית)
↑  Irani, K. S.; Gingerich, K. A. (1 באוקטובר 1963). "Structural transformation of zirconium phosphide". Journal of Physics and Chemistry of Solids. 24 (10): 1153–1158. doi:10.1016/0022-3697(63)90231-2. ISSN 0022-3697. נבדק ב-7 במרץ 2024. {{cite journal}}:  (עזרה)
↑  O'Bannon, Loran (6 בדצמבר 2012). Dictionary of Ceramic Science and Engineering (באנגלית). Springer Science & Business Media. p. 283. ISBN 978-1-4613-2655-7. נבדק ב-7 במרץ 2024. {{cite book}}:  (עזרה)
↑  Li, Zhen; Chen, Ning; Wang, Jigang; Li, Peishen; Guo, Ming; Wang, Qiang; Li, Chunhong; Wang, Changzheng; Guo, Tao; Chen, Shaowei (12 באוקטובר 2017). "Efficient reduction of nitric oxide using zirconium phosphide powders synthesized by elemental combination method" (PDF). Scientific Reports. 7 (1). doi:10.1038/s41598-017-13616-5. {{cite journal}}:  (עזרה)
↑  Swanson, Howard Eugene (1962). Standard X-ray Diffraction Powder Patterns: Data for 46 substances (באנגלית). National Bureau of Standards. p. 75. נבדק ב-7 במרץ 2024. {{cite book}}:  (עזרה)
↑  Macintyre, Jane E. (23 ביולי 1992). Dictionary of Inorganic Compounds (באנגלית). CRC Press. p. 3769. ISBN 978-0-412-30120-9. נבדק ב-7 במרץ 2024. {{cite book}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "זירקוניום מונופוספיד".
ולו-ווחה

| --- | --- |

 מדינה:  יוון יוון
 מושל:  Annivas Papakiriakos
 בירת הרשות המוניציפלית:  זבגולאטיו 
 אוכלוסייה:  ‏
  ‑ ברשות המוניציפלית:  17,352 (2021)
 קואורדינטות:  37°54′56″N 22°44′45″E﻿ / ﻿37.9156°N 22.7458°E﻿ / 37.9156; 22.7458 
 אזור זמן:  UTC +2
 https://velovocha.gr/
 he
 
ולו-ווחה (ביוונית: Βέλο-Βόχα) היא רשות מוניציפלית ביחידה האזורית קורינתיה, פלופונסוס, יוון. בירת העירייה נמצאת בזבגולאטיו. שטחה של העירייה הוא 164.847 קמ"ר.
העירייה ולו-ווחה הוקמה ברפורמת השלטון המקומי בשנת 2011 במיזוג שתי הרשויות לשעבר, והפכה ליחידה עירוניות:
וולו
ווחה
אקלים

הטמפרטורה הממוצעת היא 17 מעלות צלזיוס. החודש הכי חם הוא יולי (30 מעלות צלזיוס), והחודש הקר ביותר הוא ינואר (7 מעלות צלזיוס). כמות המשקעים הממוצעת היא 791 מילימטרים בשנה. חודש דצמבר הוא החודש שיש בו הכי הרבה גשם (167 מ"מ גשם), וחודש יולי הוא החודש שיש בו הכי פחות גשם (7 מ"מ גשם).
הערות שוליים

↑  "Population & housing census 2001 (incl. area and average elevation)" (PDF) (ביוונית). National Statistical Service of Greece.
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
ערך זה הוא קצרמרבנושא גאוגרפיה של יוון. אתם מוזמנים לתרום לוויקיפדיה ו.
הר בויד (אנטארקטיקה)

ערך זה עוסק בהר באיזור חוף דופק שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  2,960 מ' 
 מיקום:  אזור הברית האנטארקטית,
 רכס הרים:  הרי בוש 
 קואורדינטות:  84°48′S 179°24′W﻿ / ﻿84.8°S 179.4°W﻿ / -84.8; -179.4
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר בויד(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר בויד
 
הר בויד או הר בוייד (באנגלית: Mount Boyd) הוא הר בהרי בוש, שבהרי המלכה מוד, באזור חוף דופק שבאנטארקטיקה.
ההר ממוקם 6 קילומטרים ממערב להר בנט.
ההר ממוקם בחלק הצפוני של רמת אנדרסון.
להר צורה פירמידאלית, וגובהו 2,960 מטרים מעל פני הים.
היסטוריה > גילוי ומיפוי ההר

ההר התגלה וצולם מהאוויר, בטיסה C שנערכה ב-29 בפברואר ועד ה-1 במרץ 1940, על ידי השירות האנטארקטי של ארצות הברית (United States Antarctic Service).
ההר מופה במהלך סקר שנערך על ידי משלחת החצייה האמריקאית של מדף הקרח רוס (U.S. Ross Ice Shelf Traverse Party), בפיקודו של אלברט פאדוק קרארי (A.P. Crary), שהיה מפקד משלחת החצייה מטעם השירות האנטארקטי של ארצות הברית (U.S. Ross Ice Shelf Traverse Party), אשר חקרה את מדף הקרח בעונת המחקר (הקיץ האנטארקטי) 1957 – 1958.
היסטוריה > מקור השם

קרארי נתן להר את שמו.
קרארי קרא להר על שמו של וולטר בויד ג'וניור (.Walter Boyd, Jr), שהיה חוקר קרחונים במשלחת חציית מדף הקרח רוס.
הערות שוליים

1 2 3 4 5 6 7 8 9  מידע גאוגרפי והיסטורי באתר הסקר הגאולוגי של ארצות הברית
1 2 3 4 5 6 7 8 9 10 11  מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה
↑  לפי מקור אחר גובהו של ההר 2,800 מטרים מעל פני הים
ולדמר ררדם

| --- | --- |

 לידה:  23 בספטמבר 1872 Dalby, דנמרק 
 פטירה:  13 ביולי 1946 (בגיל 73) הולבק, דנמרק 
 מדינה:  ממלכת דנמרק 
 שפות היצירה:  דנית, אנגלית 
 פרסים והוקרה:  מדליית הולברג (1937)  מלגת הולגר דרכמן (1937)  זרי דפנה אקדמיים מוזהבים  Silver Laurel of the Polish Academy of Literature‎  בפסקה זו רשומה אחת נוספת שטרם תורגמה 
 
וַלְדֶמַר רֶרְדַם (בדנית: Valdemar Rørdam; 23 בספטמבר 1872 –  13 ביולי 1946) היה משורר וסופר שמרן לאומני (אנ') דני. שירו המפורסם ביותר "דנמרק בעוד אלף שנים" הוצע בתור אחת האופציות להמנון הלאומי הדני.
קורות חייו

ררדם היה בנו של כומר ממשפחה של מלומדים. אביו, הנס כריסטיאן ררדם (1842–1924), היה בעצמו ידוע ככותב מזמורים. מכיוון שררדם סבל ממחלת ריאות בשנותיו הראשונות, הוא בילה את הזמן הזה ביער השחור. הוא למד שפות מודרניות בקופנהגן ומשנת 1899 ואילך חי ככותב ומבקר עצמאי.
בקריירה הספרותית שלו הוא התגלה כמשורר פורה מאוד וסופר של אפוסים, בעל יכולת וירטואוזית להתמודד עם שפה וקצב. תחושתו הלאומית החזקה באה לידי ביטוי בשירתו. ררדם גם כתב פרוזה. הוא גם תרגם לדנית יצירות של רודיארד קיפלינג ואלכסנדר פושקין.
בשנות ה-20 וה-30 של המאה ה-20, הוא היה משורר מרכזי בעל נטייה שמרנית לאומנית, והקהילה הלאומית הדנית הייתה הנושא האהוב עליו. ב-1937 קיבל את מדליית הולברג (אנ'), וב-1937 וב-1938 היה מועמד לפרס נובל לספרות. כמו אינטלקטואלים רבים אחרים מהימין, הוא היה מתנגד חריף לקומוניזם הסובייטי. בנו הלגו ררדם (Helgo Rørdam) היגר לפינלנד, שם השתתף כמתנדב במלחמת החורף, ונהרג בקרב נגד הסובייטים.
בשנת 1941 פרסם ררדם את השיר "ואז הגיע היום שאליו חיכינו זמן רב", שבו שיבח את מאמציו של אדולף היטלר למגר את הבולשביזם. לאחר שניסה לשווא לפרסם את השיר בעיתון "פוליטיקן (אנ')", פרסם אותו בכתב העת הנאצי לסטודנטים "אקציה אקדמית". השיר לא התקבל יפה בדנמרק תחת הכיבוש הנאצי, וררדם הפך למנודה. העובדה שלימים כתב מחווה לכריסטיאן פרדריק פון שלבורג, מנהיג הגייסות החופשיים הדנים שנפל בחזית המזרחית בשירות גרמני, לא שיפרה את העניינים. ררדם פרש למערב שלן, שם שהה מספר שנים עם חברו הצייר סיגורד סוואנה (אנ') עד מותו ב-1946.
כתביו

Sol og Sky (1895) – "שמש ושמיים"
Tre strænge (1897) – "שלושה מיתרים"
Luft og land (1910) – "אוויר ואדמה"
Fugleviser (1924) – "צופה בציפורים"
Tale fra Skafottet (1945) – "נאום מהפיגום"
הערות שוליים

↑  Valdemar Rördam
↑  Wagner, Adam (2005). "Anmeldelse" (PDF). NOMOS (בדנית).
↑  Winge, Mette (2003-11-29). "Nationalitet eller nationalisme". Politiken (בדנית).
| --- | --- |
בקרת זהויות :  PLWABN: 9810688235205606  BIBSYS: 90201444  BnF: cb16088935q (data)  GND: 12948623X  ICCU: PALV040768  ISNI: 0000 0001 2137 7761  LCCN: no93039002  NTA: 07079331X  SELIBR: 246573  SUDOC: 132991977  VIAF: 67547146   WorldCat (עם VIAF): 67547146
חטיה בוניאטישווילי

| --- | --- |

 לידה:  21 ביוני 1987 (בת 37) בתומי, גאורגיה
 שם לידה:  ხატია ბუნიათიშვილი 
 מוקד פעילות:  צרפת, גאורגיה, ברית המועצות 
 תקופת הפעילות:  מ-2008 
 מקום לימודים:  הקונסרבטוריון הממלכתי של טביליסי, האוניברסיטה למוזיקה ואמנויות הבמה של וינה 
 עיסוק:  פסנתרנית
 סוגה:  מוזיקה קלאסית 
 שפה מועדפת:  גאורגית, צרפתית, אנגלית, רוסית, גרמנית 
 כלי נגינה:  פסנתר
 פרסים והוקרה:  מסדר המלכה תמר 
 khatiabuniatishvili.com
 פרופיל ב-IMDb
 
חטיה בוניאטישווילי (בגאורגית: ხატია ბუნიათიშვილი; נולדה ב-21 ביוני 1987 בבתומי, גאורגיה) היא פסנתרנית גאורגית.